

PROTOKOLL MØTE I LEDERGRUPPA

Tid: 29. august 2019 kl. 18- 20

Sted: **Klubbhuset**

Inviterte: Alle avdelingsledere

Frafall: Sykkel, innebandy, fotball etter 30 min.

SAKSLISTE

**Åpning av møtet**

1. Godkjenning av innkallingen.

Vedlegg: Innkalling LG- møte 29.08.2019.

Vedtak: Innkallingen godkjennes uten anmerkninger.

1. Godkjenning av protokoll forrige LG- møte.

Vedlegg: Protokoll LG- møte 20.06.2019.

Vedtak: Protokollen godkjennes uten anmerkninger.

**Vedtakssaker**

1. [**Vedtaksprotokollen for ledergruppa**](https://docs.google.com/spreadsheets/d/1-UzPbG18zSmV-rf3iDhVWowPXQrzPhfzt1nzWpkrDUI/edit?usp=sharing) **– Gjennomgang av åpne saker (markert i gult).**

**Vedtak:**

Vedtaksprotokollen ble gjennomgått og revidert versjon vedtatt.

I revidert versjon (i lenken) er grå vedtak gjennomført, blå vedtak er lagt død, gule vedtak skal følges opp.

1. [**Treningstider innendørs vintersesongen 2019/2020**](https://sageneif.no/vare_anlegg/gymsalene/?time=1567272795874) **- Endelig tildeling, tider i gymsal i lenken.**

**Vedtak:**

Fordelingen av treningstider vedtas med følgende endringer/ kommentarer:

* Rugby mangler treningstid, da deres ønske om tid i Bjølsenhallen ikke lot seg oppfylle. Andreas og Vibeke skal finne en alternativ løsning, gymsal er en mulighet.
* Tennis ønsker å bytte treningssted fra Bjølsen til Fernanda Nissen, det kan være mulig å få til ved å bytte med landhockey som ønsker å bytte fra Fernanda Nissen til Bjølsen. De to avdelingene skal snakke sammen, og komme tilbake til DL med konklusjonen før høstferien.
* DL sender ut endelige tider til alle avdelinger rett før høstferien.
1. [**Politiattester**](https://sageneif.no/for_frivillige/politiattest/) **– Oppdatering før vintersesongen 2019/2020.**

**Vedtak:**

Alle arbeidsutvalgene i idretten skal lage et utvalg i Klubbadmin der alle som skal ha politiattest legges inn.

Politiattest ansvarlige (styreleder og daglig leder) sender ut info på epost og sms til alle som ligger i utvalgene, og følger opp at disse leverer i forkant av den enkelte idretts sesong.

1. [**Kriseberedskapsplan for Sagene IF**](https://drive.google.com/file/d/15Xm1Gxy9UPF7l_sqJroNBz1BSeQcrIeU/view?usp=sharing) **– Ansvar og oppgaver for avdelingene.**

**Vedtak:**

Ledergruppa hadde følgende innspill til planen:

* Navnet bør endres til beredskapsplan for Sagene IF.
* Det bør lages en oppsummering av planen i en poster/ plakat som er forståelig for medlemmene og som henges opp både innendørs og utendørs.
* Sanitetsrommet i klubbhuset og i Bjølsenhallen bør frigjøres til det de skal brukes til og inneholde det de skal (mangler båre i klubbhuset), dette bør være møteplass ved kriser og her bør poster/ plakaten henge.
* Henning har ansvar for at førstehjelpsutstyret på anleggene er oppdatert og i orden.
1. [**Styrets økonomigruppe**](https://drive.google.com/file/d/1LBxKzVPQmhAMHm7wol9dRVU0W8f9RZ22/view?usp=sharing) **– Innspill til deltakere og saker?**

**Vedtak:**

Ledergruppa hadde følgende innspill til mandatet:

* Gruppa bør i sin vurdering av hvordan en kan øke kapasiteten i administrasjonen, også vurdere hvordan vi kan jobbe smartere/mer effektivt, for eksempel gjennom bruk av teknologi.
* Gruppa bør også vurdere og hente inn tilbud fra andre leverandører av regnskapstjenester enn det vi har i dag.
* Avdelingene oppfordres til å stille med representanter/ ressurser i gruppa, det gjelder særlig innebandy og fotball. Det vil også være mulig å delta på enkeltmøter. Det skal legges inn en tidsplan/møteplan i mandatet, slik at det blir enklere å rekruttere folk til å delta.
1. [**Dugnad Tons of Rock**](https://drive.google.com/file/d/10pcC_PYAJtiG_ASgo5B-k8-LwxRAkhuY/view?usp=sharing) **– Evaluering, fordeling av midler.**

**Vedtak:**

Forslag til fordeling av overskuddet på avdelingene vedtas (ligger i lenken).

Avdelingene må selv, på bakgrunn av timesregnskapet (ligger i lenken), vedta en fordeling på sine lag og sende vedtaket på epost til DL.

DL vil sende ut evalueringsskjema på epost til alle som var med på dugnaden.

1. [**Dugnad Norway cup**](https://docs.google.com/spreadsheets/d/1VWnYLpeRC7fuBLLOX7r3vyfAsrfbQgMPUKfpAJsXM0M/edit?usp=sharing) **– Evaluering, fordeling av midler.**

**Vedtak:**

Forslag til fordeling av overskuddet på avdelingene vedtas (ligger i lenken).

Avdelingene må selv, på bakgrunn av timesregnskapet (ligger i lenken), vedta en fordeling på sine lag og sende vedtaket på epost til DL.

Dugnadssjef Ragnhild får i oppgave å fordele de resterende 13.000 kr.

Ragnhild kaller inn til evalueringsmøte.

**Orienteringssaker**

1. Oppstart av aktivitet – Åpne skoler, allidrett, allidrett/ turn, Core, FFO, EST.
2. [Strategimøte 17. september kl. 18- 20 på klubbhuset](https://drive.google.com/file/d/1L60KtGT5Lt8BsoNWcHr04R0BBv827DoW/view?usp=sharing) – Status og veien videre?
3. Endringer i Klubbadmin – Info og avklaringer.
4. Situasjonen i Bymiljøetaten – Status og tiltak.
5. [Regnskapsrapport pr. 31. juli 2019](https://docs.google.com/spreadsheets/d/1Hxrr1z-Wrfk1SkPpF57p7Op8CVxqWa949cFMw2X64Pk/edit?usp=sharing) – **Rødt betyr stopp eller ombudsjettering!**
6. [Rapport utestående fordringer](https://docs.google.com/spreadsheets/d/1ypn93g--YUq0gXwHLLSOxPmE7-Cb8RAGnxOcxr7edmk/edit?usp=sharing) - Overordnet.
7. [Rapport ubetalte medlems- og treningsavgifter – Individnivå.](https://drive.google.com/file/d/1j9HXtnB17qqH_Bx2hyD53sDt0s1Ict7W/view?usp=sharing) (Du må være logget inn på Google konto)
8. [Kartleggingsskjema avdelingene](https://docs.google.com/spreadsheets/d/1UABu04XoaY4bYAOXFyZ1Pt9Amxdv6xHUCbWjbKNIExI/edit?usp=sharing).
9. [Avviksrapportering HMS](https://docs.google.com/spreadsheets/d/1UMLGWN5RmHY8cyLj9a8TGYmdFOMf4bd_TnR9tMpBTgw/edit?usp=sharing) – Avdelingslederne ble oppfordret til å melde inn avvik.
10. [Vedtaksprotokoll ledergruppa](https://docs.google.com/spreadsheets/d/1-UzPbG18zSmV-rf3iDhVWowPXQrzPhfzt1nzWpkrDUI/edit?usp=sharing) – Oppfølging av vedtak.
11. Styrets arbeid – les innkallinger og protokoller [her](http://sageneif.no/om_sagene_if/styret/).

**MØTEPLAN:**

|  |  |  |  |  |
| --- | --- | --- | --- | --- |
| **Møte** | **Ukedag** | **Dato** | **Tidspunkt** | **Sted** |
| Møte ledergruppa | Torsdag | 29.08.2019 | 18:00 | Klubbhuset |
| Møte ledergruppa | Torsdag | 26.09.2019 | 18:00 | Klubbhuset |
| Møte ledergruppa | Torsdag | 24.10.2019 | 18:00 | Klubbhuset |
| Møte ledergruppa | Torsdag | 28.11.2019 | 18:00 | Klubbhuset |
| Styremøte + julebord | Torsdag | 12.12.2019 | 18:00 | Klubbhuset |

## SAKER FREMOVER:

1. [Oppfølging av utbyggingen av Voldsløkka sør](https://innsyn.pbe.oslo.kommune.no/saksinnsyn/casedet.asp?mode=&caseno=201814722) – Rehab tennisbanene, Høring behovsplan og regulering.
2. GDPR – nye personvernregler i Sagene IF.
3. Budsjett 2020 og anbefalinger fra økonomigruppa
4. Nye nettsider og nytt medlemssystem
5. Orra- rutiner
6. 100- års jubileum